جزر لقومور (بلقومورية: Umoja wa Komori - ب لفرانساوية: Union des Comores) هي بلاد ديال لجزر جات ف لمحيط لهندي قبالت الشرق د إفريقيا. أقرب لبلدان لجزر لقومور هي موزامبيق، طنزانيا، ماداݣاسكار و سيشيل. لأصل ديال السمية ديال الدولة ماجي من لݣمرة (لقمر) ب لعربية. تيسكنو ف جزر لقومور تقريبا 850.000 د الناس و لعاصمة ديالها هي موروني. اللغات الرسمية د لبلاد هي لقمرية و لفرانساوية و لعربية، و لفلوس اللي كاتخدًم فيها هي لفرانك د لقومور. جزر لقومور كانت مستعمرة فرانساوية من اللخر د لقرن 19 تال 1975، اللي كان هو لعام اللي ستاقلات فيه. من نهار ستاقلات فيه تال دابا وقعو ف لبلاد كتر من 20 نقيلاب و لا محاولات د نقيلاب عسكري، و حتا محاولات باش يقتلو الروايس، و هادشي خلاها دولة ما فيهاش ليستيقرار بزاف. حيت لعربية لغة رسمية فيها، جزر لقومور داخلة مع جامعة الدول لعربية، و هي أكثر دولة جات ف لجنوب و داخلة ف ديك لمنظمة، و لبلاد لوحيدة اللي جات كاملة تحت خط لإستواء و داخلة معاها.